Հայաստանում 2009թ. սեպտեմբերին օգոստոսի համեմատ գնաճը կազմել է 0,7 տոկոս. վիճակագրություն
ԵՐԵՎԱՆ, 31 սեպտեմբերի. /Նովոստի-Արմենիա/. Հայաստանում 2009թ. սեպտեմբերին օգոստոսի համեմատ գնաճը կազմել է 0,7 տոկոս։
Ինչպես «Նովոստի-Արմենիա» գործակալությանը հայտնեցին հանրապետության Ազգային վիճակագրական ծառայությունից, սեպտեմբերին պարենային ապրանքների /ներառյալ ոգելից խմիչք և ծխախոտ/ գները օգոստոսի համեմատ աճել են 0,2%-ով, ոչ պարենային ապրանքներինն ու ծառայությունների սակագները՝ 1,2 տոկոսով։
Ընթացիկ տարվա սեպտեմբերին նախորդ տարվա նույն ժամանակահատվածի համեմատ երկրում 3,7 տոկոսի գնաճ է գրանցվել: Ընդ որում, հաշվետու ժամանակաշրջանում պարենային ապրանքների /ներառյալ ոգելից խմիչք և ծխախոտ/ գները նվազել են 1,6%-ով, ոչ պարենային ապրանքի գներն աճել են 6 տոկոսով, ծառայությունների ոլորտի սակագները՝ 11,2 տոկոսով:
Պետբյուջեի համաձայն, Հայաստանում մինչև 2009 թվականի վերջը գնաճը ծրագրված է 4%-ի (±1,5%) մակարդակով։--0-